**Өмірдің мақсатын тауып алыңыз**

***«Саған өте маңызды шындықты айтып тұрмын: кімде-кім қайтадан туылмаса, Құдайдың Патшалығын көре алмайды»***

***(Жохан 3:3)***

Газеттің бас тақырыптарының бірінде «ХЕМИНГУЕЙ ОҚ АТЫСЫНАН КӨЗ ЖҰМДЫ!» деп жазылған еді. Бұл 1961 жылдың 3 шілдесі, дүйсенбі күні болды. Менің сүйікті жазушыларымның бірі өз-өзіне қол жұмсап, өмірін қайғылы түрде аяқтаған еді. Мен оның жазу стиліне тәнті болдым және, мойындаймын, оның өмірге қандай көзқараспен қарайтынына мені таң қалдыратын. Ол соғыстар, коррида, аң аулау, басқа да әртүрлі қызық оқиғалар туралы – яғни, шамамен 20 жастағы жас жігітті қызықтыратын нәрселер туралы жазды.

Бірақ содан кейін ол өз өзіне қол жұмсады, енді жай ғана оның өлі денесінің жанында 12-калибрлі шолақ мылтығы жатты. Оның өмірі қиын болды. Ол арақ көп ішетін. Ол өзінің кейбір кітаптарында жазған бақыт сезімін өз өмірінде ешқашан таба алмады.

Мен Хемингуэй туралы ойлап жатқанымда, ойыма тағы бір өте табысты болған басқа бір адам келді. Шындығында, сол адам мен Эрнест Хемингуэй екеуіне ортақ жалғыз нәрсе - екеуі де табысты болды және өмір сүруге тұрарлық нәрсені іздеуде болды. Бірақ, Хемингуэй сол іздеуден шаршап, өмірін аяқтады. Ал екінші адам болса, оған өмірде мақсат пен бағыт беретін бірдеңе тапты.

Сізге сол адам туралы айтып берейін. Оның аты Нікөдем болатын. Ол туралы Жохан жазған ізгі хабар кітабының 3 тарауында оқи аласыз. Нікөдем өте табысты адам болды. Ол еврейлердің басқарушы кеңесінің мүшесі болды, демек оның ықпалы мен беделі болды, бірақ сонда да ол жүрек тыныштығын таба алмаған еді. Ол «өмірдің мәні неде?» деген сұраққа жауап іздеп, түнде, бәрінен тығылып, Исаның алдына келеді.

Оның әлеуметтік жағдайына таңданбаған Иса мәселенің мәнін ашып, былай деді: «Саған өте маңызды шындықты айтып тұрмын: кімде-кім қайтадан туылмаса, Құдайдың Патшалығын көре алмайды» (Жохан 3:3). Исаға оның ақшасы, беделі немесе мәртебесі әсер еткен жоқ.